Odense Adresse-Contoirs Efterretninger, 1843-05-23
Det først igaar hidkomne Løverdagsnummer af Dannevirke, indeholder en vidtløftig Beskrivelse af Folkefesten paa Skamlingsbanken, Festen aabnedes ved Solens Opgang, ifølge Bestemmelsen, ved Dannebroges Heisning, ved en Salut med Kanonerne, der forkyndte Omegnen (som var opfyldt med de Aftenen forud og om Natten indtrufne talrige Gjæster) Føstdagens Frembrud, og ved en derpaa følgende firestemmig Afsyngning af en Hymne. Tilstrømningen af Folket var da ogsaa allerede begyndt og vedvarede til over Middag, saa at den tilstedeværende Folkemængde, uagtet den herskende Blæst og Støv, kan anslaaes i det Hele til henved 6000 Personer. Blandt Gjæsterne bemærkede Man et anseeligt Antal fra Jylland og Fyen. Kl. 11, som den til Festens egentlige Begyndelse ansatte Tid, betraadte Bonden Laurids Pedersen Skau af Sommersted Talerforhøiningen. som var opkastet paa Bjergets Top. Han var af Bestyrelsen, der kjendte hans Evner, bleven opfordret til ved en Tale at indvie Bjerget til sin folkelige Bestemmelse Til den ham omgivende Folkemasse, hvis stormende Bifaldsraab ideligen afbrød hans kraftige Røst, holdt han er Tale, hvori han udviklede Hensigten med denne Sammenkomst og Betydningen af denne Fest. Han sluttede sin Tale med de Ord: "Reskriptet af 14 Mai 1840 ophævede som ved et Trylleslag den Fornedrelsesstand, hvori det Nordslesvigske Folk i Aarhundreder havde været lænkebundet. Derfor skal vor Friheds= og Æresdag ogsaa være vor aarlige Fest - og Glædesdag. Lad os Alle med een Mund istemme: "Velsignet være den 14 Mai og velsignet være dens Giver, Kong Christian den Ottende Hurra, Forsamlingen udbrød derpaa i et 9 Gange gjentaget enthusiastisk Hurra. Den fuldstændige og øieblikkelige Opfattelse af Skaus Tale, og den Sympathi, som gav sig Luft i uvilkaarlige bifaldende Ord eller enthusiastiske Hurraraab, viste tydeligt, at det her var en Mand af Folket, der for Folket tolkede dets Trang og Tanker, og var et stærkttalende Beviis for at den slesvigske Bonde føler, at et unaturligt fremmed Aag er ham paalagt, og at han vil afkaste det. Kort for Skan holdt sin Tale var Hr. Kammerraad Drewsen indtruffen til Banken fra Kjøbenhavn, idet han med Dampskibet "Maagen var landet Han var bleven i Skamlings Bugt (Binderup Bugt). didsendt af Foreningen for Marksubskriptionen i Kjøbenhavn, for ved nærværende offentlige Leilighed at overrække den Deputerede P. H. Lorenzen af Haderslev det af samme besørgede Sølv-Drikkehorn. Efterat Skau under Mængdens Jubel var nedtraadt af Talerforhøiningen, besteges samme af Drewsen, der efterat have kaldt P. H. Lorenzen af Folkemængden op til sig, i en bjertelig Tale, skildrede Hensigten af sin Sendelse og i Folkets Paasyn overrakte den synlig rørte Lorenzen Drikkehornet tilligemed en Skrivelse fra Capitain A. F. Tscherning paa Foreningen for Marksubskriptionens Vegne. Ved Middagstide hilsede endeel Jndvaanere fra Kolding deres paa Høi-Skamling forsamlede slesvigske Brødre ved Afsyngningen af en Sang, som accompagneredes af det borgerlige Musilkorps fra samme Nabostad, der ligeledes var hidkommen, for uden nogen Godtgjørelse at forhøie Festen ved musikalske Foredrag, som, særdeles vel udførte, bidrog meget til Munterhed og Liv. Under muntre Adspredelser hengled nu den øvrige Tid af Dagen. Paa Dandse pladsen forlystede Nogle sig ved Dands, Andre toge beundrende den herlige Omgivelse af Byer, Høie, Skove, Hav og fjerne Kyster i Øiesyn, atter Andre interesserede sig for den arrangerede Skydning til Maals om udsatte Sølv præmier, og atter Andre toge det i Committee-Teltet udstillede Drikkehorn i Øiesyn. Hvad der i høi Grad bidrog til Festens Forherligelse, vare de ypperlige og præcist udførte musikalske Foredrag af Brigade-Musikkorpset fra Fredericia, som Hs. Kgl. H. Kronprindsen naadigst havde tilladt maatte bivaane Festen. Under hele Festen herskede den største Orden og Anstændighed, hvorfor Folkets rolige og forstandige Tænkemaade i Slesvig altid er Borgen. Efterat Man ved Solens Nedgang havde strøget Dannebroge og affyret en Salut, antændtes ved Mørkets Frembrud, c. Kl. 9 1/2, Festblusset paa Bjergets nordlige Tind, omkring hvilket Mængden forsamlede sig og ledsaget af Brigade-Musikkorpsets herlige og langsomme Accompagnement, afsang en af Redacteur Koch forfattet Aftensang til en af Assessor F. Foersom hertil componeret smuk Melodi. Derpaa adskiltes den forsamlede Mængde hver til Sit, i rolig Munterhed og medtagende et Jndtryk af det hidtil der uhørte Optrin, som ikke let vil udslettes, og som borger for, at Folket ogsaa vil være vaagent, naar det gjelder og at handle. - (J et Privatbrev anslaaes de Besøgendes Antal til henved 8000, det store Dannebroge, der valede paa den øverste Top af Bakken, kunde sees i Wonsyld, som ligger 1 Miil borte derfra. Det lod til at Committeen nærede nogen Frygt for at Festen skulde blive forstyrret af Slesvigholstenerne, men dette skete dog ikke. Ved Jndgangen fik Enhver et rødt og hvidt Baand, der kostede 1 s. og blev baaret i Knaphullet, saa at hele Forsamlingen saae ud som lutter Dannebrogsmænd. Der indkom saamange Penge i Entree og Stadepenge, at hele Banken kan betales derfor. Jngen af Øvrigheden i Haderslev var tilstede; Amtmanden var indbuden, men undskyldte sig med Sygdom.)